SET ปิดบวก 2 จุด รับแรงซื้อหุ้นงบสวย โบรกมองพรุ่งนี้ sideway ตามยอด “โควิด”
SET ปิดบวก 2 จุด รับแรงซื้อเก็งกำไรหุ้นงบไตรมาส 2/64 โตแจ่ม โบรกมองพรุ่งนี้ sideway ตามยอดติดเชื้อ “โควิด”
15 ก.ค. 2564

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยวันนี้เคลื่อนไหว sideway รอดูความชัดเจนหลายๆ อย่าง และตลาดบ้านเราก็ขึ้นกับทิศทางจำนวนผู้ติดเชื้อโควิด-19 รายวัน และมาตรการภาครัฐ โดยวันนี้จำนวนผู้ติดเชื้อทรงตัวจากวานนี้ส่งผลให้ดัชนีเป็นบวก ดังนั้น ภาพสำคัญ คือ จำนวนผู้ติดเชื้อเป็น Indicator หลักช่วงนี้ หากยอดชะลอภาพตลาดหุ้นจะปรับขึ้น แต่หากยอดยังเฉียด 1 หมื่นคนต่อเนื่องก็ทำให้ตลาดหุ้นปรับฐาน
นอกจากนี้ ตลาดเริ่มกลับมาโฟกัสผลประกอบการไตรมาส 2/64 ซึ่งกลุ่มธนาคารพาณิชย์จะเริ่มทยอยประกาศงบการเงินในสัปดาห์นี้ ขณะที่ปัจจัยธนาคารกลางสหรัฐ (เฟด) ไม่เร่งปรับขึ้นอัตราดอกเบี้ย และยังไม่ปรับลด QE ก็ไม่ได้มีนัยต่อตลาดหุ้นไทยมากนัก เพราะเม็ดเงิน QE ไม่ได้เข้าตลาดหุ้นไทยโดยตรง
แนวโน้มตลาดหุ้นในวันพรุ่งนี้คาดว่าจะแกว่งตัว sideway ซึ่งขึ้นกับจำนวนผู้ติดเชื้อโควิด-19 ด้วย
พร้อมให้แนวรับที่ 1,560 จุด แนวต้านที่ 1,585 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
DELTA มูลค่าการซื้อขาย 6,541.27 ล้านบาท ปิดที่ 652.00 บาท เพิ่มขึ้น 78.00 บาท
GPSC มูลค่าการซื้อขาย 3,210.73 ล้านบาท ปิดที่ 79.00 บาท เพิ่มขึ้น 0.25 บาท
PTT มูลค่าการซื้อขาย 3,008.08 ล้านบาท ปิดที่ 37.25 บาท ลดลง 0.25 บาท
KBANK มูลค่าการซื้อขาย 2,038.46 ล้านบาท ปิดที่ 115.00 บาท เพิ่มขึ้น 0.50 บาท
TIDLOR มูลค่าการซื้อขาย 1,845.42 ล้านบาท ปิดที่ 40.50 บาท ลดลง 0.50 บาท